05/05/2022 | Administración LocalMunicipal
Ames
Aprobación inicial da Ordenanza municipal reguladora da limpeza de terreos, solares e parcelas en solo urbano, núcleo rural e urbanizable delimitado ou con instrumento de planeamento aprobado definitivamente

ANUNCIO Aprobación inicial da Ordenanza municipal reguladora da limpeza de terreos, solares e parcelas en solo urbano, núcleo rural e urbanizable delimitado ou con instrumento de planeamento aprobado definitivamente En sesión plenaria do 28.04.2022 prestouse aprobación inicial á Ordenanza municipal reguladora da limpeza de terreos, solares e parcelas en solo urbano, núcleo rural e urbanizable delimitado ou con instrumento de planeamento aprobado definitivamente. Mediante o presente anuncio, o acordo de aprobación inicial sométese a exposición pública mediante a súa publicación no taboleiro de anuncios da sede electrónica do Concello de Ames, no Boletín Oficial da Provincia (BOP) e no Portal de Transparencia, para que os/as interesados/as poidan examinar o expediente e presentar as reclamacións que estimen oportunas. O prazo de exposición pública é de 30 días hábiles de acordo co disposto no apartado b) do artigo 49 da Lei 7/85, do 2 de abril, das Bases do Réxime Local, que se contarán a partir do día seguinte ao da publicación deste anuncio no BOP da Coruña. De non formularse reclamacións entenderase definitivamente aprobado o acordo ata entón inicial, sen necesidade de novo acordo plenario. Para xeral coñecemento publícase o texto aprobado provisionalmente: ORDENANZA MUNICIPAL REGULADORA DA LIMPEZA DE TERREOS, SOLARES E PARCELAS EN SOLO URBANO, NÚCLEO RURAL E URBANIZABLE DELIMITADO OU CON INSTRUMENTO DE PLANEAMENTO APROBADO DEFINITIVAMENTE ÍNDICE PREÁMBULO CAPÍTULO I.–DISPOSICIÓNS XERAIS Artigo 1.–Fundamento legal Artigo 2.–Obxecto Artigo 3.–Definicións Artigo 4.–Competencia Artigo 5.–Suxeitos obrigados Artigo 6.–Xestión e inspección CAPÍTULO II–OBRIGA DE LIMPEZA DE TERREOS, SOLARES E PARCELAS Artigo 7.–Prohibición de vertido de residuos en todo tipo de solo Artigo 8.–Obriga de limpeza e descaroce en solo urbano e de núcleo rural Artigo 9.–Limpeza en terreos situados ao borde de vías e camiños públicos Artigo 10.–Incumprimento da obriga de retirada de árbores con risco de caída Artigo 11.–Incumprimento da obriga de limpeza de solares, parcela e terreos Artigo 12.–Zonas de especial protección Artigo 13.–Responsabilidade fronte a terceiros CAPÍTULO III.–PROCEDEMENTO Artigo 14.–Competencia e procedemento Artigo 15.–Execución forzosa e execución subsidiaria Artigo 16.–Obriga de facilitar o acceso aos solares, parcelas ou terreos CAPÍTULO V.–LISTADO DE AUTÓNOMOS EMPRESAS VINCULADOS Á ACTIVIDADES DE CONSERVACIÓN DA PROPIEDADE Artigo 17.–Listado de autónomos e empresas CAPÍTULO VI.–INFRACCIÓNS E RÉXIME SANCIONADOR Artigo 18.–Supletoriedade da presente ordenanza Artigo 19.–Infraccións Artigo 20.–Contía das sancións Artigo 21.–Gradación das sancións Artigo 22.–Procedemento sancionador Artigo 23.–Prescrición Artigo 24.–Caducidade DISPOSICIÓN DERROGATORIA DISPOSICIÓN FINAL PREÁMBULO A falta de limpeza e ausencia de mantemento dos solares, parcelas e terreos situados en solos urbanos, de núcleos rurais e urbanizables, constitúe unha mala práctica e un incumprimento da obriga dos propietarios de conservación dos terreos e demais bens inmobles nos termos do artigo 135 da Lei 2/2016, do 10 de febreiro do solo de Galicia, LSG, e 332 do Decreto 143/2016, do 22 de setembro, que aproba o Regulamento da Lei 2/2016, do 10 de febreiro, do solo de Galicia, RLSG. Esta obriga abrangue a conservación da propiedade nas condicións legais para servir de soporte aos usos que sexan compatibles coa ordenación territorial e urbanística e, en todo caso, nas de seguridade, salubridade, accesibilidade universal e ornato legalmente esixibles. Asemade, constitúe obriga inescusable dos propietarios dos terreos a conservación e mantemento do solo natural e, no seu caso, a masa vexetal nas condicións precisas que eviten a erosión e os incendios, impedindo a contaminación da terra, o aire e a auga, e demais condicións que se determinen na lexislación vixente. Esta mala práctica é susceptible de poñer en perigo á poboación ou bens dos cidadáns, ben por incidir en riscos para a salubridade pública como negativamente na prevención e defensa contra os incendios no termo municipal de Ames, ademais de supoñer un detrimento da imaxe do Concello incumprindo cos estándares mínimos de ornato público. O elevado número de expedientes que anualmente deben tramitarse polo Concello de Ames para atallar estes incumprimentos e, á vista da situación dos solares, parcelas e terreos destinados principalmente a usos residenciais, comerciais ou industriais, fan necesaria a intervención do Concello a través dun instrumento xurídico eficaz e de aplicación xeral a todo o termo municipal. Neste senso, o único antecedente de regulación municipal o constitúe o disposto no Plan Xeral de Ordenación Municipal no seu Título II, Capítulo 2, Sección 3.ª, denominado “Deber de conservación”, claramente insuficiente e que precisan dunha actualización derivada da entrada en vigor da Lei 2/2016, do 1 de outubro, do solo de Galicia e o Decreto 143/2016, do 22 de setembro, do seu Regulamento de desenvolvemento –e dun desenvolvemento que opere con carácter complementario ao disposto no PXOM de Ames e outorgue seguridade xurídica, conferindo á presente ordenanza tamén un carácter divulgativo e clarificador para o cidadá respecto do contido da obriga de conservación polos propietarios nesta clase de terreos, así como do réxime de infraccións e sancións aplicables no caso de incumprimentos. Así, o obxecto da presente ordenanza é a regulación da obriga de mantemento da propiedade en termos de limpeza nos solos clasificados polo PXOM de Ames como urbanos, de núcleo rural e urbanizables delimitados ou que conten con instrumento de desenvolvemento aprobado definitivamente, en tanto que por virtude do apartado 2. b da Disposición Transitoria Primeira da Lei 2/2016 do solo de Galicia, o solo rústico apto para urbanizar do noso PXOM, ten a consideración de solo rústico, ao que lle resultará de aplicación directa o establecido pola Lei 3/2007, do 9 de abril, de prevención e defensa contra os incendios forestais de Galicia e demais normativa urbanística e medio ambiental en vigor. Exceptúanse polo tanto as obrigas de conservación reguladas especificamente na normativa sectorial medio ambiental e suxeitas a un procedemento específico. En concreto, dos terreos que teñan a consideración de monte ou terreo forestal, nos termos recollidos no artigo 2.1 da Lei 3/2007, do 9 de abril, de prevención e defensa contra os incendios forestais de Galicia e o artigo 2.1 da Lei 7/2012, do 28 de xuño, de montes de Galicia; así como a aplicación subsidiaria da Lei 3/2007, do 9 de abril, de prevención e defensa contra os incendios forestais de Galicia en solo urbano, de núcleo rural y urbanizable á que fai referencia o artigo 21. Ter, apartado 3 desta norma, sen prexuízo do exercicio das competencias atribuídas ao Concello pola propia norma sectorial. No mesmo senso, queda excluída a regulación da obriga de conservación regulada expresamente pola Lei 1/2019, do 22 de abril, de rehabilitación e de rexeneración e renovación urbanas de Galicia. Polo tanto, a presente ordenanza regula as obrigas de conservación relativas á limpeza do solo urbano (consolidado e non consolidado), de núcleo rural (tradicional ou disperso), e urbanizables delimitados ou que conten con instrumento de planeamento aprobado definitivamente – na súa consideración segundo o disposto polo PXOM de Ames e a Disposición transitoria primeira da Lei 2/2016, do solo de Galicia –, en uso da potestade regulamentaria e de auto-organización recollida no artigo 41.1. a) da Lei 7/1985, do 2 de abril, reguladora das Bases do réxime local, LRBRL. Así, por medio da presente ordenanza o Concello de Ames proponse regular actividades e comportamentos relativos a preservación do entorno urbanizado e edificado ou con potencialidade para elo, a través da posta en práctica de boas praxes na obriga de conservación da propiedade privada nos termos recollidos nos artigos 135 da Lei 2/2016, do 1 de outubro, do solo de Galicia e 332 do seu Regulamento, adquirindo especial relevancia aqueles solos cuxo uso principal é o residencial e as súas contornas. O exposto vén xustificar a adecuación da norma aos principios de boa regulación previstos no artigo 129.1 da Lei 39/2015, do 1 de outubro, de Procedemento administrativo común das Administracións Públicas, cumprindo con iso a obrigación das Administracións Públicas de actuar de acordo aos principios de necesidade, eficacia, proporcionalidade, seguridade xurídica, transparencia e eficiencia. I En virtude dos principios de necesidade e eficacia, faise necesario a aprobación dunha ordenanza reguladora da limpeza de terreos, parcelas e soares nos solos urbanizados, edificados ou con potencialidade para elo por contar con instrumento de desenvolvemento de planeamento incorporado ao PXOM ou aprobado definitivamente, onde se desenvolva o deber de mantelos nas debidas condicións de seguridade, salubridade, accesibilidade e ornato público e as demais que esixen as leis para servir de soporte aos usos establecidos na ordenación urbanística, así como a obrigación xeral de respectar e contribuír a preservar a paisaxe urbana e o patrimonio arquitectónico. II En virtude do principio de proporcionalidade, procúrase que os requisitos sexan os mesmos para todos os cidadáns do municipio de Ames, contendo a regulación imprescindible para o cumprimento da finalidade regulada na ordenanza. III En virtude do principio de seguridade xurídica, esta ordenanza reguladora non se contradí con outras normas que poden afectar ás persoas responsables das obrigas que nela se regulan, realizándose cunha linguaxe clara que facilita a comprensión da mesma. IV En virtude do principio de transparencia, procúrase a participación activa dos destinatarios conforme o artigo 133 da Lei 39/2015, do 1 de outubro, de Procedemento administrativo común das Administracións Públicas, mediante a oportuna consulta pública, a través do portal web do Concello, para solicitar a opinión dos suxeitos e das organizacións potencialmente afectados pola futura nova norma, acerca dos obxectivos da mesma e das posibles solucións alternativas reguladoras e non reguladoras. V Respecto ao principio de eficiencia, a regulación da ordenanza non supón cargas administrativas innecesarias ou accesorias. A materia regulada fai necesaria a intervención municipal mediante a creación e un instrumento áxil e eficaz, de aplicación a todo o termo municipal, que sirva para mellorar notablemente o grao de limpeza e seguridade do municipio. ORDENANZA MUNICIPAL REGULADORA DA LIMPEZA DE TERREOS, SOLARES E PARCELAS EN SOLO URBANO, NÚCLEO RURAL, URBANIZABLE DELIMITADO OU CON INSTRUMENTO DE PLANEAMENTO APROBADO DEFINITIVAMENTE CAPÍTULO I.–DISPOSICIÓNS XERAIS Artigo 1.–Fundamento legal.1. A presente ordenanza pronúnciase en virtude das facultades concedidas polos artigos 4 e 84 da Lei 7/1985, do 2 de abril, reguladora dás Bases do réxime local, en relación co preceptuado nos artigos 91 e 135 da Lei 2/2016, do 10 de febreiro, do solo de Galicia.2. A ordenanza ten natureza de regulamento de policía urbana sen vinculación ás directrices de ningún planeamento concreto por se referir a cuestións de salubridade, seguridade e ornato público, así como a obrigación xeral de respectar e contribuír a preservar a paisaxe urbana e o patrimonio arquitectónico. Artigo 2.–Obxecto.1. É obxecto desta ordenanza regular as condicións de conservación, limpeza e mantemento dos terreos, soares e parcelas do municipio clasificados como solo urbano, solo de núcleo rural, solo urbanizable delimitado e solo urbanizable que conte con instrumento de desenvolvemento aprobado definitivamente. Todo iso sen prexuízo das disposicións da normativa urbanística aplicables nesa materia.2. Quedan fóra do ámbito da ordenanza as obrigacións de conservación obxecto de regulación na normativa sectorial de protección do medio ambiente suxeitas a un procedemento específico e, en concreto, as relativas aos terreos que teñan a consideración de monte ou terreo forestal así como as reguladas na Lei 1/2019, do 22 de abril, de rehabilitación e de rexeneración e renovación urbanas de Galicia. Artigo 3.–Definicións. Para efectos da presente ordenanza entendese por: a) Soar.–A superficie de solo urbano apta para edificar que reúna os requisitos establecidos na lexislación urbanística para ter tal consideración. b) Parcela ou predio. –Unidade de solo, tanto na rasante coma no voo ou no subsolo, que teña atribuída. c) Edificabilidade e uso, ou só uso, urbanístico independente. d) Terreo. –Extensión de solo con independencia da súa clasificación urbanística, que pode estenderse a máis dunha parcela ou predio. e) Residuos. –Calquera substancia ou obxecto que o seu posuidor desbote ou teña a intención ou a obrigación de desbotar. Consideraranse residuos os lixos, cascallos, mobiliario, materias orgánicas ou minerais, animais mortos, feces de animais, vexetación espontánea, e en xeral, calquera substancia ou obxecto definido como tales na Lei 22/2011, de 28 de xullo, de residuos e solos contaminados, na Lei do Parlamento de Galicia 6/2021, de residuos e solo contaminados de Galicia. f) Solo urbano. –Os clasificados como solo urbano consolidado ou non consolidado polo PXOM de Ames. g) Solo de núcleo rural. –Os clasificados como núcleo rural tradicional ou disperso polo PXOM de Ames. h) Solo urbanizable. –Os clasificados como solo urbanizable delimitado polo PXOM de Ames ou os sectores de solo urbanizable con instrumento de desenvolvemento aprobado definitivamente. i) Condiciones de seguridade salubridade, accesibilidade e ornato público. –Situación na que se encontra unha construción ou edificación, soar, terreo ou parcela, en tanto os donos ou posuidores cumpren a obrigación de limpeza e conservación previstas na normativa urbanística e nesta ordenanza. Entenderase en todo caso que incúmprese con estas obrigacións cando os inmobles encóntrense en estado de abandono, nos termos nos que defínese na presente ordenanza. j) Limpeza. –Por solares, parcelas e terreos limpos enténdense aqueles libres de residuos ou refugallos, con eliminación de capa vexetal (maleza). Implicará o mantemento da propiedade sen ningún resto orgánico ou mineral que poida alimentar ou albergar animais ou plantas portadoras ou transmisoras de enfermidades, producir malos cheiros; e daqueles materiais inflamables ou susceptibles de provocar incendios, debendo ademais velar pola recollida e eliminación dos devanditos restos e materiais. Igualmente, protexeranse ou eliminaranse os pozos ou desniveis que neles existan e todo tipo de elementos que poidan ser causa de accidente. Os solos regulados pola presente ordenanza non poderán albergar árbores que presenten risco de caída. Agás neste suposto, non se entenderá por limpeza a tala de masas arbóreas, ou de árbores illadas. Permitirase o amoreamento de madeira resultante para consumo propio en condicións de seguridade. Entenderase que se mantén en condicións de seguridade sempre que o amoreamento realícese mediante pilas ordenadas en construcións auxiliares ou instalacións habilitadas ao efecto, ou ben mediante pilas ordenadas impedindo o seu deterioro e a proliferación de maleza ao seu redor que poda incrementar o risco de incendio ou sexan susceptibles de albergar animais ou plantas portadoras ou transmisoras de enfermidades. Neste último suposto, non poderán realizarse pilas de madeira a menos de 2 metros de calquera dos lindes de parcela. k) Maleza. –Especies vexetais silvestres arbustivas e herbáceas de calquera especie cuxo crecemento xere espesura a partir dunha aglomeración destas, na totalidade ou parte dun soar, parcela ou terreo. Sinaladamente a constituída por breixos, carqueixas, xestas, silveiras, fentos e toxos. l) Estado de abandono. –Entenderase en todo caso que existe situación de abandono de soares, parcelas e terreos cando na totalidade ou en parte dos mesmos, a densidade da maleza alcance unha altura superior a 1,00 metro desde a rasante do terreo, aconsellando o seu descaroce, roce e limpeza por incumprimento das condicións de limpeza esixibles de conformidade con esta ordenanza. Artigo 4.–Competencia. A Alcaldía, é o órgano competente para dispoñer a inspección de soares, parcelas e terreos aos que se refire esta ordenanza coa finalidade de comprobar que se axustan ás condicións legalmente esixibles, ordenar a execución das actuacións necesarias para corrixir os incumprimentos que se constaten e impoñer as sancións procedentes. Artigo 5.–Suxeitos obrigados. As obrigacións de conservación, limpeza e mantemento previstas neste ordenanza recaen: 1.º. Sobre persoas físicas ou xurídicas donas ou posuidoras por calquera título de edificacións e construcións, terreos, soares ou parcelas obxecto de regulación. A obrigación recaerá, con carácter xeral, nos donos dos inmobles. Cando se dea a separación entre o dominio directo e útil, recaerá solidariamente sobre os propietarios e as persoas que teñan o dominio útil (usufrutuarios, arrendatarios e similares). Cando o inmoble forme parte integrante dunha masa hereditaria que non foi aínda obxecto de partición, entenderanse as actuacións cos coherdeiros que sexan coñecidos ou, se é o caso, co representante da antedita masa.2.º. Sobre os promotores, construtores ou técnicos que estean levando a cabo actuacións urbanísticas nos inmobles.3.º. Sobre as entidades urbanísticas de conservación dos inmobles.4.º. Sobre as entidades urbanísticas de colaboración, na súa cualidade de fiduciarias con pleno poder dispositivo sobre os terreos ou parcelas pertencentes aos propietarios membros do ámbito de actuación, que responde solidariamente con eles ata que dispoñan de proxecto de reparcelación do ámbito aprobado definitivamente e inscrito no Rexistro da propiedade, e as obras de urbanización sexan recibidas polo Concello na súa totalidade mediante Acta de recepción e a partir da súa data.5.º. En xeral, sobre as persoas que boten residuos aos inmobles, cando quede acreditada a autoría da infracción.6.º. Cando existan responsables solidarios, o Concello de Ames poderá dirixir indistintamente o expediente de orde de execución a calquera dos responsables ou á totalidade. Artigo 6.–Xestión e inspección.1. A vixilancia e inspección do cumprimento das normas desta ordenanza correspóndelle ao persoal ao servizo do Concello, sinaladamente á Policía Local de Ames.2. O antedito persoal, no exercicio das súas funcións, terá para todos os efectos legais o carácter de axente da autoridade. CAPÍTULO II.–OBRIGA DE LIMPEZA DE TERREOS, SOLARES E PARCELAS Artigo 7.–Prohibición de vertido de residuos en todo tipo de solo.1. Non está permitido botar ou depositar lixo ou residuos en calquera dos inmobles regulados por esta ordenanza, así como en espazos libres de propiedade pública ou privada, salvo nos espazos expresamente autorizados.2. Sen prexuízo da responsabilidade en que eventualmente incorra o que arroxe os residuos aos terreos, os propietarios e posuidores dos inmobles están obrigados a mantelos nas adecuadas condicións de conservación, quedando expresamente prohibido manter neles residuos ou escombros. Artigo 8.–Obriga de limpeza e descaroce en solo urbano e de núcleo rural.1. Os propietarios, e demais obrigados ao cumprimento da presente ordenanza, deberán manter os terreos, solares e parcelas limpos, sen que se permita a existencia de maleza. As operacións de limpeza e desbroza de maleza nesta clase de solos non se poderán realizar mediante queima.2. O estado de limpeza é unha esixencia de carácter permanente e os labores para a súa conservación deberán realizarse con carácter xeral durante o período comprendido entre o 1 de novembro e o 30 de maio, debendo ser mantidas sinaladamente durante o período estival (xullo e agosto). Artigo 9.–Limpeza en terreos situados ao borde de vías e camiños públicos.1. Os inmobles obxecto desta ordenanza que estean situados a carón de vías e camiños públicos deberán estar sempre limpos de maleza na parte máis achegada a eles.2. As persoas donas e posuidoras deses inmobles están obrigadas ademais a evitar que a vexetación, maleza ou outros obxectos situados ou procedentes do interior deles ou dos seus cercados invadan total ou parcialmente o solo ou subsolo das vías públicas e os seus elementos funcionais como gabias, beiravías, canles de auga e similares.3. Tamén están obrigadas á roza de árbores, pólas e ramallada procedentes do seu terreo que sobrevoen as vías públicas e os seus elementos funcionais de xeito que estean libres de atrancos ata un alto mínimo de 4,50 m. Artigo 10.–Incumprimento da obriga de retirada de árbores con risco de caída.1. Cando algunha árbore ameace caer e constitúa un perigo para a seguridade dos bens ou das persoas, o dono ou posuidor dela está obrigado á súa roza ou retirada.2. Se é preciso, o Concello requirirá á persoa obrigada para que cumpra esa obrigación no prazo que se lle sinale, coa advertencia de execución subsidiaria polo Concello e por conta da persoa obrigada. Artigo 11.–Incumprimento da obriga de limpeza de solares, parcela e terreos. O incumprimento das obrigacións recollidas neste capítulo pode levar aparellada a imposición de sancións ás persoas responsables de conformidade co réxime sancionador establecido nesta ordenanza. Todo iso sen prexuízo da execución forzosa por parte do Concello de Ames e por conta das persoas obrigadas dos requirimentos ditados para o efecto. Artigo 12.–Zonas de especial protección. Para calquera actuación en zonas de especial protección cumprirá obter autorización do organismo sectorial competente. Artigo 13.–Responsabilidade fronte a terceiros. O cumprimento dos requisitos previstos nesta ordenanza non libera aos suxeitos responsables dos inmobles da responsabilidade polos danos e perdas que lles poidan causar a terceiras persoas. CAPÍTULO III.–PROCEDEMENTO Artigo 14.–Competencia e procedemento.1. Cando se constate por calquera medio unha situación que poida significar incumprimento das disposicións contidas nesta ordenanza, a Alcaldía, por iniciativa propia ou de persoa interesada, dispoñerá que se realice a correspondente inspección e, á vista do seu resultado, abrirá un procedemento no que, trala audiencia ás persoas interesadas, resolverá, se é o caso, sobre as irregularidades existentes, as persoas responsables e as medidas correctoras que sexan procedentes así como o prazo para a súa execución, coa advertencia de execución de oficio no caso de incumprimento. A emisión das ordes de execución non exime do deber de obter o título habilitante municipal que resulte preceptivo en función da actuación que se teña que desenvolver.2. Transcorrido o prazo e cumprimento voluntario da orde sen que os obrigados a executasen, a Alcaldía resolverá ditando orde de execución na que se detallen os traballos a realizar polos suxeitos obrigados. Artigo 15.–Execución forzosa e execución subsidiaria.1. No caso de incumprimento da orde de execución no prazo sinalado, a Alcaldía decidirá a súa execución forzosa mediante a imposición de multas coercitivas ou a súa execución subsidiaria por conta das persoas responsables.2. As multas coercitivas serán reiterables por períodos de tempo que permitan o cumprimento da orde polas persoas obrigadas. Cada unha delas non poderá superar a contía do 20% da multa fixada pola infracción e, no seu conxunto, non poderán superar o 75% do custo dos traballos ordenados.3. Na execución subsidiaria, o custo das actuacións necesarias para a conservación, limpeza ou reposición do inmoble correrán por conta das persoas responsables ás que se repercutirá a través do procedemento de recadación. O devandito custo pódese liquidar de forma provisoria e repercutir antes da execución, a reserva da liquidación definitiva.4. No caso de orde de execución de poda ou tala de especies arbóreas con risco de caída e constitúa un perigo para a seguridade dos bens ou das persoas, os restos vexetais resultantes depositaranse sobre o predio do que proceden e o seu dono ou posuidor deberá retiralos no prazo de un mes, sempre que polo seu volume ou características signifiquen unha infracción do deber de limpeza. Transcorrido ese prazo sen que os restos vexetais fosen retirados, consideráranse como residuo e o Concello poderá dispoñer deles de oficio e por conta das persoas responsables. Artigo 16.–Obriga de facilitar o acceso aos solares, parcelas ou terreos. Nos supostos de execución subsidiaria, a persoa responsable está obrigada a facilitar os accesos necesarios aos suxeitos que acometan os traballos. O persoal municipal adscrito á inspección e vixilancia urbanística poderá, no exercicio das súas funcións, acceder libremente a inmobles e obras sen necesidade de previo aviso nin do consentimento do titular, non sendo que se trate da entrada no domicilio dunha persoa, caso no que será necesario obter previamente aquel consentimento ou a autorización xudicial. CAPÍTULO V.–LISTADO DE AUTÓNOMOS EMPRESAS VINCULADOS Á ACTIVIDADES DE CONSERVACIÓN DA PROPIEDADE Artigo 17.–Listado de autónomos e empresas.1. Para facilitar o cumprimento das obrigacións de limpeza e conservación de inmobles, o Concello de Ames poderá publicar na súa sede electrónica unha lista de empresas dedicadas ás tarefas relacionadas coa limpeza e conservación de calquera clase de inmobles.2. O acceso a esa lista será libre para as empresas co único requisito de que as actividades para as que se anuncien estean incluídas, se é o caso, no seu obxecto social, e acrediten esa circunstancia perante a administración municipal.3. A solicitude de inscrición deberán presentala a través da sede electrónica do Concello de Ames mediante instancia xeral, ou calquera dos rexistros oficiais habilitados no Concello de Ames ou canais previstos no artigo 16.4 da Lei 39/2015, do 1 de outubro, de procedemento administrativo común das administracións públicas, con achega da documentación que xustifique o requisito citado no apartado anterior e declaración de que non incorren en ningunha causa que lles incapacite para contratar. No modelo de solicitude constará o nome comercial ou denominación social da empresa, a súa dirección postal, número de teléfono e/ou correo electrónico de contacto, e nome e apelidos da persoa representante ou responsable que asina a solicitude. CAPÍTULO VI.–INFRACCIÓNS E RÉXIME SANCIONADOR Artigo 18.–Supletoriedade da presente ordenanza.1. A determinación das infraccións e sancións nas materias ás que se refire esta ordenanza será a establecida pola normativa urbanística aplicable e supletoriamente pola propia ordenanza.2. Cando, polos mesmos feitos e fundamentos xurídicos o infractor poida ser sancionado conforme a varias leis, será aplicable a que impón a sanción de maior gravidade. Artigo 19.–Infraccións.1. Terán a consideración de infraccións administrativas os actos ou omisións que vulneren as normas contidas nas leis e nesta ordenanza, así como a desobediencia aos mandatos do órgano competente en relación coas materias que aquí se regulan.2. As infraccións clasificaranse en leves, graves e moi graves.3. Terán a consideración de infraccións LEVES: En xeral, o incumprimento desta ordenanza, cando a acción non estea tipificada como falta grave ou moi grave. En todo caso, se considerará infracción leve obstaculizar ou dificultar as funcións inspectoras e denegar o acceso aos inmobles aos funcionarios encargados das inspeccións.4. Terán a condición de infraccións GRAVES: a) Manter os terreos e soares sen a debida limpeza ou hixiene, cando se provoque un problema de seguridade e salubridade pública por existir risco para os bens e persoas. b) Non realizar as rozas establecidas na presente ordenanza, provocando un alto risco de incendio o u proliferación de pragas debido ás condicións atmosféricas, ou polas propias características que existan na contorna. c) Impedir ou obstaculizar o acceso aos solares, parcelas ou terreos nos supostos de execución subsidiaria cando exista unha resolución administrativa firme que o ampare. d) A comisión dunha terceira infracción de carácter leve no prazo de 2 anos, sempre que, con respecto das dous anteriores, a resolución sancionadora fose firme en vía administrativa. O prazo comezará a contar desde o día en que a primeira resolución sexa firme nesta vía.5. Terán a condición de infraccións MOI GRAVES: a) A comisión dunha infracción na que se observe dolo, prodúzase unha irreversibilidade do dano causado, prodúzase dano moi grave no dominio público, nos recursos naturais ou grave perigo para a seguridade e salubridade pública. b) O incumprimento acreditado da obriga de arrincar e retirar árbores con risco de caída que poida causar prexuízos a bens ou persoas. c) A comisión dunha terceira infracción de carácter grave no prazo de dous anos, sempre que se produza con respecto ás dous anteriores, e a resolución sancionadora fose firme en vía administrativa. O prazo comezará contado desde ou día en que a primeira resolución sexa firme. Artigo 20.–Contía das sancións.1. Sen prexuízo de esixir as responsabilidades penais ou civís que procedan e sen prexuízo do carácter supletorio desta ordenanza, a contía das sancións para impoñer polo incumprimento será: a) Infraccións leves: multa desde 250 ata 750 euros. b) Infraccións graves: multa desde 751 ata 1.500 euros. c) Infraccións moi graves: multa desde 1.500 ata 3.000 euros.2. Iniciado un procedemento sancionador, se o infractor recoñece a súa responsabilidade, poderase resolver o procedemento coa imposición da sanción que proceda cunha redución do 20% sobre o importe da sanción proposta. Cando ademais prodúzase o pagamento voluntario polo presunto responsable, en calquera momento anterior á resolución, aplicarase unha redución acumulable á anterior do 20 % sobre o importe da sanción proposta. As efectividade das citadas reducións estará condicionada á desistencia ou renuncia de calquera acción ou recurso en vía administrativa contra a sanción. Artigo 21.–Gradación das sancións. Para a determinación concreta da sanción que se lle impoña, entre as sinaladas a cada tipo de infracción, tomaranse en consideración: a) A intencionalidade. b) A reiteración. Entenderase por reiteración a imposición de dúas sancións firmes previas no mesmo ano natural ao/s mesmo/s suxeito/s responsable/s, por calquera das infraccións recollidas na presente ordenanza. c) A superficie afectada. d) A adopción voluntaria de medidas que tendan a diminuír o dano. e) Proceder o responsable a corrixir a situación creada pola comisión da infracción con anterioridade á emisión de resolución administrativa que dite orde de execución. f) O ánimo de lucro. g) A afectación da salubridade de individuos e colectividades. h) A época do ano e a súa transcendencia en termos de incremento de risco para a seguridade e salubridade pública. A estes efectos, entre outras, teranse en consideración as ordes ou resolucións publicadas pola consellería con competencias en materia forestal respecto á definición das épocas de perigo alto de incendios para o ano en curso, segundo o disposto na normativa de prevención de incendios forestais de Galicia. i) A afectación de vías ou espazos públicos. Artigo 22.–Procedemento sancionador. Sen prexuízo do carácter supletorio desta Ordenanza, o procedemento sancionador regúlase pola Lei 39/2015, de procedemento administrativo común das Administracións Públicas e 40/2015, de réxime xurídico das Administracións públicas. Artigo 23.–Prescrición.1. As infraccións moi graves prescribirán aos 3 anos, as graves aos 2 anos e as leves aos 6 meses. O prazo de prescrición das infraccións comezará desde o día en que a infracción se houbese cometido. A estes efectos, e salvo proba en contra, terase en conta como data de inicio a data do informe de inspección asinado por axente inspector do Concello de Ames, acreditativo da comisión da mesma que dea orixe a apertura de procedemento de orde de execución. Interromperá a prescrición a iniciación, con coñecemento do interesado, do procedemento sancionador, reiniciándose o prazo de prescrición se o expediente sancionador estivese paralizado durante máis dun mes por causa non imputable ao presunto responsable.2. As sancións impostas por faltas moi graves prescribirán aos 3 anos, as sancións impostas por faltas graves aos 2 anos, e as sancións impostas por faltas leves ao ano. O prazo de prescrición das sancións comezará a contarse desde o día seguinte a aquel no que adquira firmeza a resolución pola que se impón a sanción. Interromperase coa iniciación, con coñecemento do interesado, do procedemento de execución, volvendo transcorrer o prazo se aquel está paralizado durante máis dun mes por causa non imputable ao infractor. Artigo 24.–Caducidade.1. O prazo máximo para resolver e notificar a resolución expresa que poña fin ao procedemento sancionador será dun ano, contado desde a data da súa iniciación. Transcorrido o prazo máximo para resolver sen que se pronuncie resolución, producirase a caducidade do procedemento.2. No caso de que a infracción non prescribise, haberá de iniciarse un novo procedemento sancionador. Os procedementos caducados non interromperán o prazo da prescrición. DISPOSICIÓN DERROGATORIA Coa entrada en vigor desta ordenanza, quedarán derrogadas cantas normas municipais de igual ou inferior rango opóñanse, contradigan ou resulten incompatibles co regulado nesta. DISPOSICIÓN FINAL A presente ordenanza entrará en vigor, de conformidade co disposto nos artigos 65.2 e 70.2 dá a Lei 7/1985, do 2 de abril, Reguladora das Bases de Réxime Local, no prazo de 15 días hábiles a partir da publicación íntegra do seu texto no Boletín Oficial da Provincia. A entrada en vigor de normas de rango superior ás desta ordenanza, que afecte as materias reguladas nela, determinará a aplicación automática daquelas, sen prexuízo da posterior adaptación que proceda. Ames, 2 de maio de 2022. O alcalde José Blas García Piñeiro